En 1880 se fundó a sociedat anonima Carbonífera de l'Ebro, que se convirtió en a interpresa mas important d'a cuenca de Mequinenza. Antes d'encetar a explotación d'as minas, a mayor d'as qualas yera A Canota, en o termin de Serós, calió emprender obras importants como que os quatro kilometros de vía ferria que comunicaba a explotación con o muelle de l'Ebro y que en 1887 calió modificar ya que teneba una pendient masiau pronunciada. Tamién se dotó d'una flota de llauts para fornir o transporte de la demanda; en 1923 teneba 23. En 1907 os chirmans Girona dentroron a formar parte d'o consello d'administración d'a interpresa y l'anyo siguient se convirtioron en os prencipals accionistas. Ye alavez quan s'unifican as explotacions d'a Grancha de Escarp, Serós y Almatret, y s'adhibe a mina Virchen d'o Pilar, en o termin municipal de Mequinenza.